तेजिंदर बग्गाः पंजाब में सिख इतिहास फिर जोड़ो, वरना 4 से होगा आमरण अनशन - Tajinder pal singh bagga punjab sikh history strike akali dal bjp congress - AajTak
तेजिंदर बग्गाः पंजाब में सिख इतिहास फिर जोड़ो, वरना 4 से होगा आमरण अनशन
तेजिंदर पाल सिंह बग्गा ने कहा कि कैप्टन सरकार ने सिख पंथ के विरोध में काम किया है और ऐसे में कैप्टन सरकार को तत्काल प्रभाव से देश की जनता से माफी मांगनी चाहिए. सिख गुरुओं की वीरता-कुर्बानी से हमें प्रेरणा मिलती है और ऐसे में सिख पंथ की नीव जिनकी कुर्बानी के कारण रखी गई उनके इतिहास को किताबों से हटाना अपने आप में शर्मनाक कदम है.
दिल्ली बीजेपी प्रवक्ता तेजिंदर पाल सिंह बग्गा (ट्विटर)
नई दिल्ली, 01 मई 2018, अपडेटेड 10:48 IST
पंजाब में सिख गुरुओं के चैप्टर को शिक्षा बोर्ड की किताबों से हटाने के मामले पर राजनीति इन दिनों पंजाब में गरमा रही है, और अब इसकी गूंज दिल्ली तक पहुंचने लगी है.
दिल्ली बीजेपी प्रवक्ता तेजिंदर पाल सिंह बग्गा ने कैप्टन अमरिंदर सरकार को चुनौती देते हुए कहा कि यदि 72 घंटे के अंदर सभी सिख गुरुओं के चैप्टर पाठ्यक्रम में नहीं जोड़े गए तो वह 4 मई से कैप्टन सरकार के खिलाफ आमरण अनशन करेंगे.
पंजाब सरकार द्वारा पाठ्यक्रम से सिख गुरु,बाबा बन्दा सिंह बहादुर,महाराजा रणजीत सिंह और सिख नायको का इतिहास हटाना शर्मनाक है।मै @capt_amarinder को अगले 72 घंटे में उस पवित्र इतिहास को दुबारा जोड़ने की मांग करता हूँ,नही तो 4 मई से मै कैप्टन सरकार के खिलाफ आमरण अनशन पर बैठूंगा ।
— Tajinder Pal Singh Bagga (@TajinderBagga) May 1, 2018
तेजेंद्र पाल सिंह बग्गा ने कहा कि कैप्टन सरकार ने सिख पंथ के विरोध में काम किया है और ऐसे में कैप्टन सरकार को तत्काल प्रभाव से देश की जनता से माफी मांगनी चाहिए. बग्गा ने कहा कि सिख गुरुओं की वीरता-कुर्बानी से हमें प्रेरणा मिलती है और ऐसे में सिख पंथ की नीव जिनकी कुर्बानी के कारण रखी गई उनके इतिहास को किताबों से हटाना अपने आप में शर्मनाक कदम है जिसके लिए कैप्टन सरकार की आलोचना होनी चाहिए.
किताबों की छपाई बंद हो
शिरोमणि अकाली दल दिल्ली ने भी बग्गा के इस आमरण अनशन का समर्थन किया है. बीजेपी अकाली विधायक मनजिंदर सिंह सिरसा ने कहा कि कांग्रेस सरकार के द्वारा किए जा रहे सिख गुरुओं के अपमान का विरोध हम सब मिलकर करेंगे.
मैं और @Akali_Dal_ के सभी कार्यकर्ता @TajinderBagga के साथ हैं।
सिखों के गौरवमयी इतिहास को @INCIndia सालों से दरकिनार करती आई है।
कम से कम पंजाब स्कूलों के पाठ्यक्रम में ये नाइन्साफ़ी नही होनी चाहिये और न हम होने देंगे!!! https://t.co/SwbSqx9TN5
— Manjinder S Sirsa (@mssirsa) May 1, 2018
बग्गा ने कहा कि कैप्टन अमरिंदर बेशक कह रहे हैं कि ऐसा नहीं हो रहा है मगर मीडिया में जो रिपोर्ट आ रही हैं उसके मुताबिक किताबों से चैप्टर हटा दिए गए हैं, ऐसे में उन किताबों की छपाई तत्काल बंद की जाए.
सीएम की सफाई
दिल्ली बीजेपी प्रवक्ता ने कहा कि यदि सिख गुरुओं के इतिहास को पंजाब के पाठ्यक्रम से हटाया जा रहा है तो कैप्टन अमरिंदर सिंह साफ करें कि आखिर कांग्रेस पार्टी का प्रेरणा स्रोत और हीरो कौन है?
गौरतलब है कि पूर्व उपमुख्यमंत्री सुखबीर सिंह बादल ने भी पंजाब सरकार पर निशाना साधा और कैप्टन सरकार पर सिख पंथ को अपमानित करने का आरोप लगाया है.
हालांकि सीएम कैप्टन अमरिंदर सिंह ने शनिवार को कहा था कि सरकार ने किसी भी चैप्टर को नहीं हटाया है, अकाली दल इस मसले पर गलत जानकारी फैला रहा है.
अश्विन बोले- इस वजह से छोटा लक्ष्य भी हासिल नहीं कर पाई पंजाब
IPL11: दिल्ली की एक और हार, टॉप पर किंग्स इलेवन पंजाब